**Manassas** var eit amerikansk rockeband skipa av Stephen Stills i 1971. Bandet var hovudsakleg drive av Stills og gav ut to album medan dei var aktive, *Manassas* i 1972 og *Down the Road* i 1973. Bandet vart oppløyst i oktober 1973.

Skiping og det første albumet
-----------------------------

Calvin («Fuzzy») Samuels med Manassas (1972)
Manassas vart skipa hausten 1971, etter Stills var ferdig med turneen for å marknadsføre albumet *Stephen Stills 2* (1971). *Stephen Stills 2* var det andre albumet til Stills, men det første etter Crosby, Stills, Nash & Young (CSNY) vart oppløyst, og det fekk ikkje så god kritikk. Etter eit tilfeldig møte med songaren og mulitinstrumentalisten Chris Hillman frå Flying Burrito Brothers i Cleveland, såg Stills eit høve til å endre den kunstnariske retninga si. Han tok kontakt med Hillman og spurte han og Burritos-gitaristen Al Perkins og felespelaren Byron Berline om å vitje han i Miami i Criteria Studios for å jamme. Stills inviterte òg med fleire folk frå turnébandet sitt - trommeslagaren Dallas Taylor, bassisten Calvin «Fuzzy» Samuels, klaverspelaren Paul Harris og vokalist/perkusjonist Joe Lala. 

Musikarane fann raskt tonen saman i studio, og etter fleire veker hadde dei nok songar til å fylle eit dobbeltalbum. Bandet synte at dei kunne spele mange forskjellige musikksjangrar og repertoaret bestod av både blues, folk,, country, latinamerikansk musikk og rock. Rolling Stones-bassisten Bill Wyman, ein ven av både Hillman og Stills, vitja dei under innspelinga og vart tidleg fan av bandet. Han uttrykte òg ein gong interesse om å bli med i bandet. Bandet kalla seg sjølv Manassas etter at Stills, som var interessert i den amerikanske borgarkrigen, fekk i stand ein fotoseanse for bandet i Manassas i Virginia, staden der det første og andre slaget ved Bull Run vart utkjempa (1861 og 1862).

Det første albumet til bandet, *Manassas*, vart eit dobbeltalbum som kom ut april 1972. Albumet vart godt motteke og nådde fjerdeplassen i USA. I 1972 var Manassas på internasjonal turné og spelte på TV-programma *In Concert* i USA og *Beat-Club* i Vest-Tyskland.

Det andre albumet og oppløysinga
--------------------------------

Hillman (med Manassas i TopPop i 1972)
Då Manassas kom attende til USA i 1972 tok Chris Hillman fleire veker fri for å spele inn eit gjenforeningsalbum med The Byrds, som òg inkluderte en tidlegare bandkollegaen til Stills i CSNY, David Crosby. Manassas spelte så raskt inn det andre albumet sitt, *Down the Road*. Dei første innspelingane vart gjort i Criteria Studios, men bandet flytta eter kvart til Caribou Ranch i Colorado og Record Plant i Los Angeles etter at lydteknikarane ved Criteria, Ron og Howard Albert var uroa over at innspelingane ikkje var bra nok. *Down the Road* var ferdig innspelt i januar 1973. Albumet kom ut på våren til middels kritikk og sal og nådde til 26. plassen i USA. Det var det første albumet Stills var med på sidan 1968 som ikkje selde til gullplate. Etter albumet kom ut var Manassas inaktive i fleire månader. I mellomtida gifta Stills seg med Véronique Sanson, som han hadde møtt i Paris under turneen deira i Europa i 1972. Hillman vart så med i eit prosjekt  med den tidlegare Buffalo Springfield- og Poco-songaren og gitaristen Richie Furay og Eagles-låtskrivaren J.D. Souther. Kot tid etter slo Crosby og den tidlegare CSNY-bandkollegaen Graham Nash seg saman med Neil Young og på turneen etter Young sitt *Harvest* (1972). Då denne turneen var over i midten av 1973, vart Crosby, Nash og Young overtydd av managerane sine om å samle saman CSNY att. Dei tre kontakta Stills og fekk han med på attforeininga. Dei arbeidde i fleire veker i Maui og Los Angeles på prosjektet, kalla *Human Highway*, men innspelingane vart avbrotne på grunn av usemje mellom bandmedlemmane.

Stills prøvde så å samle saman att Manassas, men i tillegg til at Hillman var borte, hadde Dallas Taylor blitt avhengig av heroin og Calvin Samuels hadde slutta av personlege årsaker. Stills fekk i staden med seg Jefferson Airplane-trommeslagaren John Barbata og bassisten Kenny Passarelli frå bandet til Joe Walsh, Barnstorm. Samuels kom attende til bandet for den siste delen av turneen deira i 1973. Då turneen var over i oktober, vart det offentleg annonsert at Manassas kom til å gje seg.

Medverkande
-----------

### Original bandmedlemmar

* Stephen Stills, vokal, klaverinstrument & gitar (CSNY, eks-Buffalo Springfield)
* Chris Hillman, vokal, mandolin & gitar (eks-Byrds, Flying Burrito Brothers)
* Al Perkins, steelgitar & gitar (eks-Gram Parsons og Flying Burrito Brothers)
* Calvin «Fuzzy» Samuels, bass, korvokal (eks-CSNY og John Sebastian)
* Paul Harris, klaverinstrument
* Dallas Taylor, trommer (eks-Clear Light, CSNY og John Sebastian)
* Joe Lala, perkusjon, korvokal (eks-Blues Image og Pacific Gas & Electric)

### Turnémedlemmar (berre 1973)

* Kenny Passarelli, bass (frå Joe Walsh-bandet Barnstorm)
* John Barbata, trommer (eks-The Turtles og CSNY)

Diskografi
----------

### Studioalbum

* *Manassas* - May 1972
* *Down the Road* - May 1973

### Konsertalbum

* «From Bull Run to Culpepper» - 2000

### Samlealbum

* *Pieces* - September 2009

### Singlar

* 1972 «It Doesn't Matter» / «Rock 'n' Roll Crazies - Cuban Bluegrass - Jet Set»
* 1972 «It Doesn't Matter» / «Fallen Eagle»
* 1972 «Rock 'n' Roll Crazies» - «Cuban Bluegrass» / «Colorado»
* 1973 «Isn't It About Time» / «So Many Times»
* 1973 «Guaguancó De Veró» / «Down the Road»

Kjelder
-------

* *Denne artikkelen bygger på «Manassas (band)» frå Wikipedia på engelsk, den 16. januar 2019.*
	+ *Wikipedia på engelsk oppgav desse kjeldene:*

1. ↑  Zimmer, Dave and Henry Diltz (1984), *Crosby, Stills and Nash – The Biography,* Da Capo Press, ISBN 978-0-306-80974-3, s. 150.
2. 1 2  Allmusic.com
3. ↑  Mendelsohn, John Ned (19. august 1971). «Stephen Stills *Stephen Stills 2* > Album Review». *Rolling Stone* (89). Arkivert frå originalen 3. juli 2007. Henta 14. januar 2019.
4. ↑  Zimmer and Diltz, *Crosby, Stills and Nash – The Biography,* s. 148-149.
5. ↑  Zimmer and Diltz, *Crosby, Stills and Nash – The Biography,* pp. 154.
6. ↑  A DVD chronicling Manassas' appearance on *Beat-Club* was released in North America in 2000 by Encore Music/Pioneer Entertainment (ISBN 13023-0506-9).
7. ↑  Hjort, Christopher (2008). *So You Want To Be A Rock 'n' Roll Star: The Byrds Day-By-Day (1965-1973)*, Jawbone Press, ISBN 1-906002-15-0, s. 306–308.
8. ↑  Zimmer and Diltz, *Crosby, Stills and Nash – The Biography,* s. 161-162.
9. ↑  Zimmer and Diltz, *Crosby, Stills and Nash – The Biography,* pp. 165-168.
10. ↑  Zimmer and Diltz, *Crosby, Stills and Nash – The Biography,* s. 168-169.

Bakgrunnsstoff
--------------

 Commons har multimedium som gjeld: **Musikkgruppa Manassas**

* Manassas på Allmusic

| * v
* d
* e
Stephen Stills |
| --- |
| Studioalbum | 
* *Super Session* (med Mike Bloomfield og Al Kooper)
* *Stephen Stills*
* *Stephen Stills 2*
* *Manassas* (med Manassas)
* *Down the Road* (med Manassas)
* *Stills*
* *Illegal Stills*
* *Long May You Run* (med Neil Young)
* *Thoroughfare Gap*
* *Right by You*
* *Stills Alone*
* *Man Alive!*
* *Just Roll Tape*
* *Everybody Knows* (med Judy Collins)

 |
| Samlealbum | 
* *Still Stills: The Best of Stephen Stills*
* *Turnin' Back the Pages*
* *Pieces (med Manassas)*
* *Carry On*

 |
| Konsertalbum | 
* *Stephen Stills Live*

 |
| Tilknytte artiklar articles | 
* Buffalo Springfield
* Manassas
* Crosby, Stills, Nash & Young
* Chris Stills
* Véronique Sanson
* Judy Collins
* «Love the One You're With»
* «Sit Yourself Down»

 |

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* NKC
* BBC Things

 |